CELEX: 62019CN0450
Language: fi
Date: 2019-06-13 00:00:00
Title: Asia C-450/19: Ennakkoratkaisupyyntö, jonka Korkein hallinto-oikeus (Suomi) on esittänyt 13.6.2019 — Kilpailu- ja kuluttajavirasto

19.8.2019   
            
            
               FI
            
            
               Euroopan unionin virallinen lehti
            
            
               C 280/26
            
         
      Ennakkoratkaisupyyntö, jonka Korkein hallinto-oikeus (Suomi) on esittänyt 13.6.2019 — Kilpailu- ja kuluttajavirasto
      (Asia C-450/19)
      (2019/C 280/35)
      Oikeudenkäyntikieli: suomi
      
         Ennakkoratkaisua pyytänyt tuomioistuin
      
      Korkein hallinto-oikeus
      
         Pääasian asianosaiset
      
      
         Valittaja: Kilpailu- ja kuluttajavirasto
      
         Muut osapuolet: Eltel Group Oy ja Eltel Networks Oy
      
         Ennakkoratkaisukysymykset
      
      
                  1)
               
               
                  Voidaanko SEUT 101 artiklan kilpailua koskevaa järjestelmää tulkita siten, että tilanteessa, jossa kartellin osapuoli on tehnyt kartellin ulkopuolisen tahon kanssa kartellissa sovitun mukaisen urakkasopimuksen, kilpailurikkomus kestää siitä aiheutuneiden taloudellisten vaikutusten vuoksi koko sen ajanjakson, jolloin urakkasopimuksen mukaisia sopimusvelvoitteita täytetään tai urakasta on maksettu urakkasopimuksen osapuolille maksusuorituksia, eli siihen saakka, kunnes viimeinen urakan maksuerä on maksettu, tai vähintään siihen saakka, kunnes kyseinen urakka on valmistunut;
               
            
                  2)
               
               
                  vai voidaanko kilpailurikkomuksen katsoa kestävän vain siihen saakka, kun rikkomukseen syyllistynyt yritys on antanut kyseisestä urakasta tarjouksen tai tehnyt urakan toteuttamista koskevan sopimuksen?